बेनिनो गिबि बोसोरावनो गासै  50,000  कौटी रांखौ गारसोमनाया सोलिफुगासिनो दं होन्नानै बीटीएडि ओनसोलाव गोजोनै जौगाखां खामानिफोरखौ मावफुबोबाय थानायनि थाखाय बीटीसी खुंथायनि गाहाय हाग्रामा महिलारि आरो बिथांनि लोगोफोरखौ गोजोनग्लायनाय जासियो ।बीटीएडि ओनसोलाव दावगानाय आरो जौगाखांनायफोराव उपेन्ड्र नात ब्रम्हनि बिहोमा आरो मोन्थोरफोरखौ नोजोर होनानै गिबि मंत्री सनवाल बिथांआ बुंदोंदि,उपेन्ड्र नात ब्रम्हनि मुंआव हादोरसानिफ्राय बान्थाबो गथायनाय जागोन ।बीटीसी खुंथायनि गाहाय हाग्रामा महिलारि बिथांआ बीटीसी गोरोबथायाव हेफाजाब होबोनाय सुबुंफोरजों लोगोसे गुबुन गुबुन आफादफोरखौ गोजोनग्लायनाय जासियो,जाय बिथांमोनि थैयै मोदोमोयै जिउयै नाजानायाव बीटीसी गोरोबथाया  2003  माइथायनि  10  फेब्रुवारिआव जोनोम मोनदोंमोन आरो आलादा गावखुंथाय दाफुंजादोंमोन ।बिथांआ बुंदोंदि,बीटीसी गावखुंथायनि गुबै थांखियानो जाबाय बीटीएडि हालामाव थानाय मोनफ्रोमबो हारि माहारिफोरखौ समान नोजोरजों नायनाय आरो मोनफ्रोमबो हारिनि जौगाखांनाय लाबोनाय ।